11 વ્યક્તિઓની લીડરશીપ કરવી અને કરોડો પાકિસ્તાનીઓની લીડરશીપ કરવી એમાં આસમાન જમીનનો ફરક છે. ઇમરાન ખાન પોતાની લીડરશીપને સ્થાપિત કરવા ઉંબાડિયા ચાંપે એવો છે. ઇમરાન ખાન ડ્રગ્સના કે લોકપ્રિયતાના નશામાં પણ 16મી ડિસેમ્બર, 1971ને સતત યાદ રાખે એ ભારતીય શાસકોએ જોવું પડશે. આમ જુઓ તો ઇમરાન ખાનનું પાકિસ્તાનના વડાપ્રધાન પદે આવે તો એ મોદી માટે બગાસું ખાતાં પતાસું મળ્યા જેવો ઘાટ સર્જી શકે છે. ઇમરાન કાશ્મીર મુદ્દે કે ઇવન ભારત મુદ્દે કંઈક અટકચાળાં અચૂક કરશે જેને કારણે ભારતમાં એની સામે રાષ્ટ્રભાવનાની મજબૂત લહેર ઊભી થશે જેનો લાભ સ્વાભાવિક જ મોદીને મળી શકે છે.